Вакаліст Цімафей (між іншым, загадчык літчасткай Магілёўскага драмтэатру) не хавае сваёй прыхільнасьці да 80-х, але гэта не туга па савецкіх часах (хоць і пяе ён наўпрост – Вярніце мне СССР), гэта хутчэй даніна павагі пэўным сімвалам той эпохі, як і ў кліпе Ляпісаў – Огоньки. У Децтве ня знойдзеш ніводнай праходнай песьні, гэта той выпадак, калі кажуць, што кожны твор літаральна выпакутаваны.